	


На основу члана 32. и члана  59. став 1. Закона о локалној самоуправи („Сл. гласник РС“ бр.129/2007,83/2014, 101/2016-др.закон,47/2018 и 111/2021-др.закон) и члана 40. Статута општине Кладово („Сл.лист општине Кладово“бр. 7/2019),  Скупштина општине Кладово на седници одржаној 16.12.2022.године, донела је



ОДЛУКУ О ИЗМЕНАМА И ДОПУНАМА ОДЛУКЕ
О ОПШТИНСКОЈ УПРАВИ
КЛАДОВО


Члан 1.
У члану 13. став 1. Одлуке о Општинској управи Кладово бр.21-2/2019-I од 13.03.2019.године („Сл.лист општине Кладово“, бр.7/2019) (у даљем тексту: Одлука) који носи назив: Одељење за управне и заједничке послове, после речи : „израде решења и других аката којима се одлучује о правима и обавезама запослених у Општинској управи“, дадају се речи:  „послове из области родне равноправности“, „зарез“,  у даљем тексту како стоји.
У члану 13. Одлуке после става 1. додаје се став 2. који гласи: „Учествује у процесима који су у вези са стручним усавршавањем службеника у Одељењу и обавља  друге  послове из своје надлежности.“

Члан 2.
У члану 14. Одлуке који носи назив Одељење за буџет и финансије после става 1. Додаје се  став 2. који гласи: „Учествује у процесима који су у вези са стручним усавршавањем службеника у одељењу и обавља  друге  послове из своје надлежности.“

Члан 3.
Мења се члан 15. Одлуке који носи назив Одељење за привреду, друштвене  делатности и локални економски развој, тако што се у ставу 1. после речи: „област спорта“, бришу  речи: „родне равноправности“.
У истом члану, после речи: „повезивању и информисању локалних актера који се баве развојним питањима“, ставља се тачка и бришу се речи:“ обавља послове  на изради програма издавања у закуп грађевинског земљишта за постављење привремених објеката, врши послове вођења јавних инвестиција и друге активности ради промоције општине и привлачења инвестиција.
У члану 15. Одлуке после става 1. додаје став 2. који гласи: „Учествује у процесима који су у вези са стручним усавршавањем службеника у одељењу и обавља  друге  послове из своје надлежности.“


Члан 4.
Мења се члан 16. Одлуке који носи назив Одељење за урбанизам, грађевинарство и планирање, тако да сада гласи:
 „Одељење за урбанизам, грађевинарство и планирање, обавља послове који се односе на припремање аката у вези приступања изради и усвајања урбанистичких планова, издавање сагласности на техничку документацију, издавање локацијских услова, издавање одобрења за изградњу објеката, прибављање потребних услова и сагласности од надлежних органа и организација приликом издавања одобрења за изградњу, издавање употребних дозвола, издавања одобрења за запремање, коришћење и прекопавање јавних површина, послове обједињене процедуре у електронској јавно доступној бази података о току сваког појединачног предмета, од подношења захтева за издавање локацијских услова до издавања употребне дозволе, покретање поступка у оквиру обједињене процедуре у корист општине Кладово, утврђивање и обрачунавање  износа доприноса за уређивање грађевинског земљишта, вршење стручног надзора над текућим одржавањем јавних површина које нису у надлежности управљача јавног пута, урбаног мобилијара, градског заливног система и фонтана, вршењу стручног надзора над чишћењем ободних  канала регулацијом бујичних потока и река, одобрења за постављење рекламних табли, билборда, рекламних паноа, уређаја за сликовно или звучно обавештавање или оглашавање ван путева путу, других сагласности и одобрења у складу са законом, обавља послове енергетског менаџера  и послове магацина.
Стара се и обезбеђује обављање инвестиционих послова за потребе општине, као и делатности од јавног интереса.
Учествује у процесима који су у вези са стручним усавршавањем службеника у одељењу и обавља  друге  послове из своје надлежности.“

Члан 5.
У члану 17. Одлуке који носи назив Одељење за инспекцијске послове после става 1. додаје се став 2. који гласи: „Учествује у процесима који су у вези са стручним усавршавањем службеника у одељењу и обавља  друге  послове из своје надлежности.“

Члан 6.
Члан 22. мења се и гласи: 
„Уколико није постављен начелник управе, као ни његов заменик, до постављења начелника управе,  Веће може поставити вршиоца дужности – службеника у радном односу на неодређено време који испуњава утврђене услове за радно место службеника на положају, који ће обављати послове начелника управе, најдуже на три месеца, без спровођења јавног конкурса.
Уколико службеник на положају није постављен, јавни конкурс за попуњавање положаја се оглашава у року од 15 дана од постављења вршиоца дужности.
У случају да се јавни конкурс не оконча постављењем на положај, статус вршиоца дужности може се продужити најдуже још три месеца.
Изузетно, вршилац дужности може бити постављен и ради замене службеника на положају који одсуствује са рада дуже од 30 дана, а најдуже до његовог повратка на рад.
Службенику који је постављен за вршиоца дужности мирују права и обавезе из радног односа на радном месту на које је био распоређен пре постављења. 
По истеку рока из ст. 1, 2, 4. и 5. овог члана постављени службеник се распређује на радно место на коме је био распоређен до постављења и наставља да остварује право на плату коју је имао на том радном месту.


Члан 7.
Ова Одлука ступа на снагу осмог дана од дана објављивања у «Службеном листу општине Кладово» и објављује се на сајту Општине Кладово.




Број: 021- 6 /2022-I
У Кладову, 16.12.2022.године




СКУПШТИНА ОПШТИНЕ КЛАДОВО



Секретар	Председник
Бранислав Јордачевић	Радован Арежина

